Երեւանը ղեկավարելիս կարեւորվելու է երեւանցու խոսքը: Նման հայտարարություն արեց «Իմ քայլը» դաշինքի քաղաքապետի թեկնածու Հայկ Մարությանը՝ սեպտեմբերի 9-ին տեղի ունեցած մամուլի ասուլիսի ժամանակ: Դաշինքի նախընտրական ծրագրի առաջին կետում նշված է՝ մայրաքաղաքի հետ կապված մեծ հնչեղություն ունեցող հարցերի լուծումները պետք է որոշվեն հանրաքվեի միջոցով: Մարությանը, մանրամասնելով այս ծրագրային դրույթն, ընդգծեց. «Մենք ինքներս միանձնյա չենք որոշելու, սա անելու ենք Երեւանի բոլոր բնակիչներով: Ամեն մարդ, որն ունի Երեւանում գրանցում, նրա ձայնը որոշիչ է լինելու: Առաջին մասով հանրաքվեները լինելու են դիջիթեք: Քաղաքապետարանի կայքում լինելու է հանրաքվեների բաժին, որտեղ լինելու է քվեարկելու հնարավորություն: Առավել մեծ հարցերի շուրջ բուն իմաստով հանրաքվե է իրականացվելու»: